12.5.2023
(15)
EL
Επίσημη Εφημερίδα της Ευρωπαϊκής Ένωσης
L 127/3
Η εξέταση των συναφών τάσεων για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2018 έως το τέλος της περιόδου της έρευνας επανεξέτασης (στο εξής: εξεταζόμενη περίοδος).
2. ΥΠΟ ΕΠΑΝΕΞΕΤΑΣΗ ΠΡΟΪΟΝ, ΟΙΚΕΙΟ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
2.1.
Υπό επανεξέταση προϊόν στο πλαίσιο της επανεξέτασης ενόψει της λήξης ισχύος των μέτρων και της μερικής ενδιάμεσης επανεξέτασης (16)
Το προϊόν που αποτελεί αντικείμενο των διαδικασιών επανεξέτασης είναι τα νήματα μεγάλης αντοχής από πολυεστέρες, μη συσκευασμένα για τη λιανική πώληση, στα οποία περιλαμβάνονται και τα μονόινα κάτω των 67 decitex (εξαιρουμένων των νημάτων για ράψιμο και του πολυδικλωνιασμένου με στρίψη Ζ ή κορδονωτού νήματος, που προορίζονται για την παραγωγή κλωστών για ράψιμο, έτοιμων για βαφή και για την τελική επεξεργασία, χαλαρά τυλιγμένων σε πλαστικό διάτρητο σωλήνα), τα οποία υπάγονται επί του παρόντος στον κωδικό ΣΟ 5402 20 00 (κωδικός TARIC 5402 20 00 10) (στο εξής: υπό επανεξέταση προϊόν).
Οι κωδικοί ΣΟ και TARIC παρέχονται μόνο ενημερωτικά, με την επιφύλαξη μεταγενέστερης μεταβολής της δασμολογικής κατάταξης.
(17)
Τα HTYP χρησιμοποιούνται σε πολλές και διάφορες εφαρμογές, όπως η ενίσχυση ελαστικών, τα διπλόφαρδα υφάσματα, οι ζώνες ασφαλείας, οι αερόσακοι, τα χοντρά σχοινιά, τα δίχτυα και ορισμένες βιομηχανικές εφαρμογές. 2.2.
Οικείο προϊόν
(18)
Το οικείο προϊόν των ερευνών επανεξέτασης ενόψει της λήξης ισχύος των μέτρων και μερικής ενδιάμεσης επανεξέτασης είναι το υπό επανεξέταση προϊόν καταγωγής Κίνας.
2.3. Ομοειδές προϊόν
(19)
Από τις έρευνες προέκυψε ότι τα ακόλουθα προϊόντα έχουν τα ίδια βασικά φυσικά, χημικά και τεχνικά χαρακτηριστικά, καθώς και τις ίδιες βασικές χρήσεις: — το οικείο προϊόν· — το υπό επανεξέταση προϊόν που παράγεται και πωλείται στην εγχώρια αγορά της Κίνας· και — το υπό επανεξέταση προϊόν που παράγεται και πωλείται στην Ένωση από τον ενωσιακό κλάδο παραγωγής.
(20)
Ως εκ τούτου, τα προϊόντα αυτά θεωρούνται ομοειδή προϊόντα κατά την έννοια του άρθρου 1 παράγραφος 4 του βασικού κανονισμού. 3.
ΕΡΕΥΝΑ ΕΠΑΝΕΞΕΤΑΣΗΣ ΕΝΟΨΕΙ ΤΗΣ ΛΗΞΗΣ ΙΣΧΥΟΣ ΤΩΝ ΜΕΤΡΩΝ
3.1.
Ενδιαφερόμενα μέρη και δειγματοληψία (21)
Στην ανακοίνωση για την έναρξη της έρευνας επανεξέτασης ενόψει της λήξης ισχύος των μέτρων, η Επιτροπή κάλεσε τα ενδιαφερόμενα μέρη να επικοινωνήσουν μαζί της για να συμμετάσχουν στην έρευνα.
Επιπλέον, η Επιτροπή πληροφόρησε ειδικά την αιτούσα, τους γνωστούς ενωσιακούς παραγωγούς, τους παραγωγούς στην Κίνα, τους εισαγωγείς και τους χρήστες στην Ένωση που είναι γνωστό ότι ενδιαφέρονται, καθώς και τις αρχές της Κίνας, σχετικά με την έναρξη της έρευνας επανεξέτασης ενόψει της λήξης ισχύος των μέτρων και τους κάλεσε να συμμετάσχουν στην έρευνα.
(22)
Όλα τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους σχετικά με την έναρξη της έρευνας και να ζητήσουν ακρόαση από την Επιτροπή και/ή από τον/τη σύμβουλο ακροάσεων σε διαδικασίες εμπορικών προσφυγών.
(23)
Στην ανακοίνωση για την έναρξη της διαδικασίας, η Επιτροπή ανέφερε ότι υπήρχε το ενδεχόμενο να προβεί σε δειγματοληψία των ενδιαφερόμενων μερών, σύμφωνα με το άρθρο 17 του βασικού κανονισμού.
3.1.1.
Δειγματοληψία ενωσιακών παραγωγών
(24)
Στην ανακοίνωση για την έναρξη της έρευνας επανεξέτασης ενόψει της λήξης ισχύος των μέτρων, η Επιτροπή δήλωσε ότι είχε επιλέξει προσωρινά δείγμα ενωσιακών παραγωγών.
Η Επιτροπή επέλεξε το δείγμα βάσει του όγκου παραγωγής και του όγκου πωλήσεων, λαμβάνοντας υπόψη τη γεωγραφική τους θέση.
Το δείγμα αυτό περιλάμβανε 3 ενωσιακούς παραγωγούς.
Οι ενωσιακοί παραγωγοί του δείγματος αντιπροσώπευαν πάνω από το 50 % της εκτιμώμενης συνολικής ενωσιακής παραγωγής και του εκτιμώμενου συνολικού όγκου πωλήσεων του ομοειδούς προϊόντος στην Ένωση.
Σύμφωνα με το άρθρο 17 παράγραφος 2 του βασικού κανονισμού, η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα.
Κανένα ενδιαφερόμενο μέρος δεν υπέβαλε παρατηρήσεις σχετικά με το προσωρινό δείγμα, το οποίο επιβεβαιώθηκε ως οριστικό δείγμα.
Το δείγμα είναι αντιπροσωπευτικό του ενωσιακού κλάδου παραγωγής.